CELEX: 62009CN0359
Language: et
Date: 2009-09-07 00:00:00
Title: Kohtuasi C-359/09: Eelotsusetaotlus, mille esitas Fővárosi Ítélőtábla (Ungari) 7. septembril 2009 — Dr. Donat Cornelius Ebert versus Budapesti Ügyvédi Kamara

19.12.2009   
            
            
               ET
            
            
               Euroopa Liidu Teataja
            
            
               C 312/13
            
         Eelotsusetaotlus, mille esitas Fővárosi Ítélőtábla (Ungari) 7. septembril 2009 — Dr. Donat Cornelius Ebert versus Budapesti Ügyvédi Kamara
   (Kohtuasi C-359/09)
   2009/C 312/20
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Ítélőtábla
   
      Põhikohtuasja pooled
   
   
      Hageja: Dr. Donat Cornelius Ebert
   
      Kostja: Budapesti Ügyvédi Kamara
   
      Eelotsuse küsimused
   
   
               1.
            
            
               Kas nõukogu direktiivi 89/48/EMÜ ning Euroopa Parlamendi ja nõukogu direktiivi 98/5/EÜ saab tõlgendada nii, et Saksa kodakondsusega hageja, kes on sooritanud Saksamaal advokaadi kutseeksami ja on selle riigi advokatuuri liige ning kellel on Ungari elamisluba ja töökoht, võib kasutada ilma, et ta oleks Ungari advokatuuri liige, kohtu- ja muudes ametlikes menetlustes ilma igasuguse loata vastuvõtva liikmesriigi (Ungari) ametlikus keeles nimetust „ügyvéd” [advokaat] lisaks saksakeelsele nimetusele „Rechtsanwalt” ja ungarikeelsele nimetusele „európai közösségi jogász” („Euroopa ühenduste jurist”)?
            
         
               2.
            
            
               Kas direktiiv 98/5/EÜ täiendab direktiivi 89/48/EMÜ, seega kas direktiiv 98/5/EÜ advokaadi kutsealal tegutsemise kohta on advokaadi kutsetegevuse suhtes erinorm, samas kui direktiiv 89/48/EMÜ reguleerib ainult üldiselt teatud kõrgharidusdiplomite tunnustamist?